**I So-jon** alebo **So-jon Iová** (po kórejsky 이소연 -*I So-jon*, \* 2. jún 1978) je juhokórejská vedkyňa a zároveň prvá občianka Kórejskej republiky, ktorá letela do vesmíru. Stalo sa tak 4. apríla 2008 pri štarte kozmickej lode Sojuz TMA-12. Jej partnermi na lodi boli ruskí kozmonauti Oleg Dmitrijevič Kononenko a Sergej Alexandrovič Volkov. Trojica letela na Medzinárodnú vesmírnu stanicu (ISS).

Detstvo a štúdium
-----------------

I So-jon sa narodila v Kwangdžu v Južnej Kórei.

Vyštudovala Vysokú technickú školu v Kwangdžu. Bakalársky a magisterský titul so zameraním na mechaniku získala na Univerzite KAIST v Tedžone. Doktorát v biotechnologických systémoch bol zverejnený 29. februára 2008 na slávnostnom ceremoniáli v KAIST, aj keď So-Jon kvôli prebiehajúcej príprave na kozmický let v Rusku nemohla byť osobne prítomná.

Kórejský program astronautov
----------------------------

I So-jon a Ko San pri tréningu v duplikáte vesmírnej stanice tréningového centra v Johnsonovom vesmírnom stredisku s inštruktorom
So-Jon bola druhou finalistkou pri výbere z 25. decembra 2006 prostredníctvom Kórejského astronautického programu. 5. septembra 2007 minister vied a technológií Južnej Kórei zvolil Ko Sana ako hlavného kandidáta a So-jon ako členku študentského tímu pre výcvik do Ruska.

7. marca 2008 bola zvolená pre tréning do hlavnej posádky ako náhradníčka za Ko Sana. Avšak už 10. marca bola oznámená zmena a So-Jon postúpila na pozíciu hlavného kandidáta. Stalo sa tak v dôsledku toho, že Ko San počas výcviku viacnásobne porušil pravidlá a procedúry v Ruskom výcvikovom centre.

Samotný štart Sojuzu TMA-12 sa uskutočnil 8. apríla 2008, na palube ktorého So-Jon letela spolu s ďalšími dvoma ruskými kozmonautami. Južná Kórea za jej let zaplatila 20 miliónov dolárov. Južná Kórea sa tak stala treťou krajinou po Spojenom kráľovstve a Iráne, ktorá mala vo vesmíre ženu a prvú vesmírnu turistku. Pozícia So-jon v posádke bola oficiálne uvedená ako účastník kozmického letu.

Misia
-----

Počas misie So-Jon vykonala 18 vedeckých experimentov pre Kórejský vesmírny výskumný inštitút (KARI) a poskytovala rozhovory pre médiá. Na palubu ISS priniesla špeciálny klimatizovaný box s približne tisíckou mušiek. Išlo o druh drozofila obyčajná (*Drosophila melanogaster*), pri ktorom sa pozorovalo ich správanie v prostredí mikrogravitácie a jeho prípadnom vplyve na ich genóm. 
Ďalšie jej experimenty sa týkali vývoja rastlín, štúdium správania sa jej srdca a efekt mikrogravitácie na zmenu vnútroočného tlaku a tvaru jej tváre. Za týmto účelom mal so sebou špeciálnu trojrozmernú kameru, ktorou šesťkrát denne zaznamenala zmeny svojej tváre. Jej pozorovania zahŕňali aj Zem, najmä pohyb piesočných búrok z Číny do Kórei. Okrem iného merala aj úroveň hladiny hluku na palube ISS.

I So-Jon s Peggy Whitsonovou (vpravo) a veliteľom Expedície 16 Jurijom Malenčenkom (v strede) na palube ISS
Juhokórejskí vedci špeciálne pre ňu vyvinuli nízkokalorickú a vitamínmi obohatenú verziu kórejského národného jedla Kimčchi.

Návrat
------

Na konci misie, 19. apríla 2008, sa So-Jon spolu s Whitsonovou a Malenčenkovom nalodila na palubu návratovej lodi Sojuz TMA-11 a zamierila na Zem. Kvôli závade na zariadení modulu boli kozmonauti nútení absolvovať balistickú zostupnú dráhu, pri ktorej miestami dosiahli až desaťnásobné gravitačné preťaženie (10 G). Miesto ich pristátia v Kazachstane bolo napokon následkom tejto závady a zmeny v kurze zostupu asi 420 km od pôvodne plánovaného. Náročný zostup všetci traja kozmonauti prežili, aj keď si tento incident vyžiadal lekársku starostlivosť a pozorovanie ihneď po pristátí.

So-Jon bola po návrate do Kórei kvôli bolesti v oblasti chrbtice hospitalizovaná. Podozrenie na vnútorné zranenia alebo poškodenia v dôsledku tvrdého zostupu a pristátia sa nepotvrdilo a bolesti boli spôsobené spinálnou rekompresiou.

Po lete
-------

So-Jon po lete pracuje ako výskumníčka v KARI a vesmírny veľvyslanec spolu s Ko Sanom.
4. októbra 2008 zahájila činnosť Medzinárodného inštitútu pre komerčné využitie vesmíru v Douglase na ostrove Man. Kvôli tomu, že So-Jon kozmonautická kariéra začala tak skoro, sa ocitla medzi 15-timi ázijskými vedcami, ktorých činnosť sleduje Ázijský vedecký magazín.

Medzi jej záujmy a aktivity už od jej 12. rokov patrí intenzívne cvičenie Taekwondo.

Referencie
----------

1. ↑  JUNGANG, Ilbo. *한국 최초 우주인 이소연과 그 동료들* [online]. 바이코누르, 2008-04-08, [cit. 2008-04-09]. Dostupné online. (kórejčina)
2. ↑  RAHN, Kim. *Astronaut Gives Dream to Youth* [online]. The Korea Times, 2008-04-08, [cit. 2014-07-30]. Dostupné online. (anglicky)
3. ↑  Associated Press. *South Korea to announce its first astronaut* [online]. 2007-09-04, [cit. 2008-03-10]. Dostupné online. Archivované 2008-03-14 z originálu.
4. ↑  YOON, Sangwon. *South Korea taps robotics expert as 1st astronaut* [online]. 2007-09-04, [cit. 2008-03-10]. Dostupné online.
5. ↑   *South Korea Will Send Woman Into Space* [online]. globalsecurity.org, 2008-03-10, [cit. 2008-04-08]. Dostupné online.
6. ↑   *South Korea Switches to Backup for First Astronaut Flight* [online]. space.com, 2008-03-10, [cit. 2008-04-08]. Dostupné online. Archivované 2008-08-02 z originálu.
7. ↑  Associated Press. S. Korea names woman as first astronaut. *CNN.com*, 2008-03-10. Dostupné online [cit. 2008-03-10].
8. ↑   *1st Korean Astronaut Could Be a Woman* [online]. 2008-03-10, [cit. 2008-03-10]. Dostupné online.
9. ↑   *První jihokorejská kosmonautka odstartovala* [online]. vesmír.info, 2008-4-8, [cit. 2009-11-21]. Dostupné online. (česky)
10. ↑   *Expedition 17* [online]. NASA, 2008-04-09, [cit. 2014-07-30]. Dostupné online. (anglicky)
11. ↑  South Korea's First Woman Astronaut Lifts Off Into Space *Voice of America* - Kurt Achin
12. ↑  Astronaut tests aimed at enhancing space science, biotech *Yonhap News* April 8
13. ↑  Choe Sang-hun. *Kimchi goes into space, along with first Korean astronaut* [online]. International Herald Tribune, 2008-02-22, [cit. 2008-04-09]. Dostupné online. Archivované 2008-02-25 z originálu.
14. ↑  〈First S Korean astronaut lands way off course〉, Daily Times, 2008.4.20.
15. ↑
16. ↑   *Soyuz crew endures severe G-forces on re-entry* [online]. CNN, 2008-04-19. Dostupné online. (anglicky)
17. ↑  Juhokórejská kozmonautka hospitalizovaná po drsnom pristátí
18. ↑  CHO, Jin-seo. *Yi Ready for Blasting Off Into Space* [online]. The Korea Times, 2008-04-08, [cit. 2008-04-09]. Dostupné online. (anglicky)
19. ↑
20. ↑   The Ultimate List Of 15 Asian Scientists To Watch – Yi So-Yeon (이소연). *AsianScientist.com*, May 15, 2011. Dostupné online [cit. 2011-05-21].
21. ↑  I So-jon a Taekwondo, korea.net

Pozri aj
--------

* Zoznam ľudí, ktorí leteli do vesmíru

Iné projekty
------------

Commons
* Spolupracuj na Commons Commons ponúka multimediálne súbory na tému **I So-jon**

Externé odkazy
--------------

* *Spacefacts* biography of Yi So-yeon
* A series of interviews with Seoul Glow

Zdroj
-----

* *Tento článok je čiastočný alebo úplný preklad článku Yi So-yeon na anglickej Wikipédii.*

Autoritné údaje: * GND: 1165994321
* LCCN: n2008085500
* VIAF: 11787431
* WorldCat: lccn-n2008085500


|  |  |
| --- | --- |
| Portal | Kozmonautický portál |